Jüri Poolus
Jüri Poolus (sündinud 11. veebruar 1941 Narvas) on endine Eesti NSV riigiametnik ja Eesti NSV Riikliku Julgeoleku Komitee ohvitser. Jüri Poolus lõpetas Eestis Tallinna Polütehnilise Instituudi keemikuna 1964. aastal, seejärel õppis aastatel 1977–1979 Moskvas NSV Liidu Riikliku Julgeoleku Komitee kõrgkoolis. Jüri Poolus töötas Eesti NSV Riikliku Julgeoleku Komitee 5. osakonnas 1. jaoskonna ülemana, mis tegeles ideoloogilise luurega väliseestlaste seas välismaal. Aastatel 1982–1988 oli Jüri Poolus Eesti NSV Riikliku Julgeoleku Komitee parteiorganisatsiooni sekretär (partorg), aastatel 1988–1991 ENSV RJK 10. osakonna ülem. Hiljem töötas Jüri Poolus AS-i Mainor haldusdirektorina.